মহাশূন্যের গভীরে আর আলোক বর্ষ দুরের রহস্যময় জগতের খোঁজ যেন থেমে নেই এক মুহূর্তের জন্যও। বিজ্ঞান আর আবিষ্কারের নেশায় যাদের পেয়ে বসে তাদের কাছে রহস্য মানেই যেন জ্ঞানের খোরাক। আর তাই তো, দূরত্বের বাধা আর গতির বাধা তাদের কাছে হয়ে যায় নস্যি। সেরকমই একটি প্রকল্পের একটু সারসংক্ষেপ তুলে ধরছি এই পোস্টে। প্রজেক্ট ব্রেকথ্রু স্টারশট। ২০১৬ সালে বিজ্ঞানী স্টিফেন হকিং এবং রুশ উদ্যোক্তা ইউরি মিলনার মিলে ফেসবুকের প্রতিষ্ঠাতা মার্ক জাকারবারগের সাথে শুরু করেন এই প্রজেক্ট। এই প্রকল্পের বিষয়ে স্টিফেন হকিং বলেন, ‘মহাজগতের আরও রহস্য উন্মোচন করতে আমরা আমাদের পরবর্তী মহাপদক্ষেপ নিতে যাচ্ছি। কারণ আমরা মানুষ এবং উড়ে বেড়ানো আমাদের স্বভাব।’ মহাকাশে আমাদের সবচেয়ে কাছের সৌরজগত ‘আলফা সেন্টাউরি’ তে অনুসন্ধান চালানোই এই প্রকল্পের মুল উদ্দেশ্য। সেখানে মানুষের বসবাস উপযোগী গ্রহের অস্তিত্ব আছে কিনা এটা জানা এবং থাকলে সেখানে পৌছানোর উপায় বের করাও প্রধান কিছু অ্যাজেন্ডা। আর এই মহাযজ্ঞের প্রাথমিক বাজেট ছাড়িয়েছে হাজার কোটি ডলার। Read more →